Source: http://dimos-archanon-asterousion.gr/municipality/epistolesdimarxou/epistolhgiaprogrammataoaed.html
Timestamp: 2019-09-20 13:24:45+00:00
Document Index: 34470157

Matched Legal Cases: ['ΑΕΔ ', 'ΑΕΔ\n', 'ΑΕΔ\n', 'ΑΕΔ\n', 'ΑΕΔ ', 'ΑΕΔ ']

Επιστολή Δημάρχου για Προγράμματα Απασχόλησης ΟΑΕΔ | Επιστολές Δημάρχου | Δήμος | Δήμος Αρχανών - Αστερουσίων
Αρχική»Δήμος»Επιστολή Δημάρχου για Προγράμματα Απασχόλησης ΟΑΕΔ
Επιστολή Δημάρχου για Προγράμματα Απασχόλησης ΟΑΕΔ
ΕΛΛΗΝΙΚΗ ΔΗΜΟΚΡΑΤΙΑ ΠΕΖΑ, 14-12-2011
ΝΟΜΟΣ ΗΡΑΚΛΕΙΟΥ Αρ. Πρωτ.: 28199
Πληροφορίες :Αντωνακάκης Αντώνης
Τηλ: 2813 401 175
Υπόψη Υπουργού κου Ρέπα Δημήτρη
2. Υπουργείο Εργασίας και Κοινωνικής Ασφάλισης
Υπόψη Υπουργού κου Κουτρουμάνη Γιώργου
Υπόψη Υπουργού κου Σκανδαλίδη Κώστα
4. ΟΑΕΔ
Υπόψη Διοικητή κου Κικίλια Ηλία
Θέμα: Αποκλεισμός ασφαλισμένων του ΟΓΑ από Προγράμματα Απασχόλησης
Ως Τοπική Αυτοδιοίκηση αποτελούμε το πρώτο βήμα έκφρασης της αγωνίας των απελπισμένων πολιτών, αποτέλεσμα της οικονομικής κρίσης που βιώνει η χώρα.
Γνωρίζουμε το ενδιαφέρον συμμετοχής, που πάντα προκαλούσε σε ένα μέρος του πληθυσμού, η υλοποίηση κάποιων προγραμμάτων απασχόλησης. Τη δεδομένη όμως στιγμή, η ανακοίνωση προγραμμάτων από τον ΟΑΕΔ προκαλεί πρωτοφανή κινητικότητα και προσμονή ως προσωρινή έστω λύση στα αδιέξοδα ολόκληρων κοινωνικών ομάδων.
Ο λόγος που αποστέλλουμε τη παρούσα επιστολή αφορά τον αποκλεισμό των ασφαλισμένων του ΟΓΑ από τη δυνατότητα έκδοσης κάρτας ανεργίας και άρα από τη δυνατότητα συμμετοχής τους στα προγράμματα απασχόλησης του ΟΑΕΔ. Ένας αποκλεισμός που δυστυχώς γίνεται χωρίς κριτήρια κοινωνικά και εισοδηματικά .
Με μεγάλη ικανοποίηση, διαγνώσαμε μια διάθεση άρσης αυτού του αποκλεισμού, στις εκδηλώσεις ενημέρωσης- πληροφόρησης για το πρόγραμμα της κοινωφελούς εργασίας που πρόκειται να υλοποιηθεί. Έγιναν κάποιες σαφείς αναφορές και δεσμεύσεις για εγγραφή των αγροτών σε ειδική λίστα του ΟΑΕΔ προκειμένου να συμμετέχουν ως ωφελούμενοι.
Στις μέχρι τώρα επαφές μας με τις υπηρεσίες του ΟΑΕΔ, μας δηλώνουν παντελή άγνοια για το θέμα, ενώ οι εξαγγελίες της κυβέρνησης ορίζουν την έναρξη υλοποίησης του Προγράμματος κοινωφελούς εργασίας στις αμέσως επόμενες ημέρες του Δεκεμβρίου.
Ακόμα και εάν δεν υπάρχει αυτή η δυνατότητα, θεωρούμε ότι τα συναρμόδια Υπουργεία Διοικητικής Μεταρρύθμισης και Ηλεκτρονικής Διακυβέρνησης , Εργασίας και Κοινωνικής Ασφάλισης και Αγροτικής Ανάπτυξης και Τροφίμων οφείλουν άμεσα να εξασφαλίσουν τη πρόσβαση των εξαθλιωμένων οικονομικά αγροτών (βάση κριτηρίων) στην απασχόληση.
Ρούσσος. Εμμ. Κυπριωτάκης